stanford-oval/wikipedia huggingface dataset:
โรงเรียนผดุงนารี
ประวัติ > การกำเนิดโรงเรียน (พ.ศ. 2449-พ.ศ. 2469)

ในปี พ.ศ. 2449 พระพิทักษ์นรากร หรือพระเจริญราชเดช (อุ่น  ภวภูตานนท์ ณ มหาสารคาม) เจ้าเมืองมหาสารคามคนแรก ได้จัดตั้งโรงเรียนขึ้นเป็นครั้งแรกในเมืองมหาสารคามที่วัดโพธิ์ศรีวรารามและวัดนาควิชัย แล้วอาราธนาพระภิกษุมาเป็นครูสอน มีนักเรียนเฉพาะชายล้วน ๆ ต่อมาได้ช่วยกันบำรุง ส่งเสริมโรงเรียนที่วัดโพธิ์ศรีให้เจริญขึ้นเรื่อย ๆ
การศึกษาของเด็กหญิงในเมืองมหาสารคามในสมัยนั้นก็เช่นเดียวกับหัวเมืองอื่น ๆ คือ จัดให้เรียนตามบ้านข้าราชการชั้นผู้ใหญ่ คหบดี โดยมีการรวบรวมบุตรข้าราชการผู้ใหญ่และบุตรคหบดีแล้วหาครูมาสอนให้ ดังนั้นการศึกษาของเด็กผู้หญิงจึงอยูในวงจำกัดและส่วนใหญ่ก็มักจะไม่ได้ศึกษาเล่าเรียนเหมือนเด็กทั่วไป วิชาที่เรียนส่วนมากเป็นวิชาการเรือน (เย็บปักถักร้อย การทำครัว การจัดดอกไม้) อันเป็นกิจจำเป็นของสตรีในสมัยนั้นเป็นส่วนใหญ่และเรียนหนังสือบ้างพอให้อ่านออกเขียนได้เท่านั้น
ในสมัยของพระประชากรบริรักษ์ (สาย ปาลนันท์) ผู้ว่าราชการเมือง (เจ้าเมือง) คนที่ 7 ของมหาสารคามเห็นว่าโรงเรียนประจำจังหวัดต้องอาศัยเรียนที่ศาลาวัดโพธิ์ศรี (ชื่อโรงเรียนวัดโพธิ์ศรีสามัคคี) เป็นการไม่สะดวกแก่การศึกษาจึงขออนุญาตให้จ่ายเงินเรี่ยไรบำรุงการศึกษาจำนวน 15,500 บาท(หนึ่งหมื่นห้าพันห้าร้อยบาทถ้วน) เมื่อมณฑลร้อยเอ็ดอนุญาตมาแล้วก็เริ่มดำเนินการก่อสร้างในเดือนตุลาคม 2468 เป็นอาคารไม้ชั้นครึ่งตั้งอยู่บริเวณหลังสถานีตำรวจ (ในปัจจุบัน) และเป็นเป็นสถานศึกษาเรียกว่าโรงเรียนประจำจังหวัดมหาสารคาม “สารคามพิทยาคม” มีนักเรียนรวมกันทั้งชาย-หญิง
ต่อมา การอ่านออกเขียนได้เป็นสิ่งจำเป็นอย่างยิ่งสำหรับสตรี จึงมีผู้นิยมส่งบุตรหลานให้ได้เล่าเรียนในโรงเรียนมากขึ้น
ครั้นถึงสมัยของผู้ว่าราชการเมือง (เจ้าเมือง) คนที่ 8 อำมาตย์โทพระเริงนฤปการ (อนงพยัคฆันต์) ซึ่งภายหลังได้เลื่อนเป็นพระยาสารคามคณาภิบาล ดำริได้ว่า โรงเรียนประจำจังหวัดมีการสอนเด็กชายหญิงเรียนกะปนกัน ต่อไปการศึกษาคงจะไม่เจริญเต็มที่ได้เพราะผู้ปกครองเด็กหญิงรังเกียจที่จะให้บุตรหลานของตนเรียนรวมกับเด็กชาย จึงจัดสร้างโรงเรียนสตรีขึ้นหลังหนึ่งเป็นโรงเรียนชั่วคราวในบริเวณเดียวกัน พอแบ่งนักเรียนแยกออกอาศัยเรียนไปพลางก่อนและทำพิธีเปิดโรงเรียนเป็นโรงเรียนสำหรับสตรี เมื่อวันที่ 9 พฤศจิกายน พ.ศ. 2469 ศึกษาธิการจังหวัดสมัยนั้นคือ อำมาตย์ตรีขุนประสาทวิทยากิจ
ประวัติ > ความก้าวหน้าของผดุงนารีจากอดีตถึงปัจจุบัน

นับจากวันที่ 9 พฤศจิกายน พ.ศ. 2469  เป็นต้นมา การศึกษาเล่าเรียนของเด็กชาย-หญิง ในเมืองมหาสารคามแยกจากกันโดยเด็ดขาด เด็กหญิงมีโรงเรียนเฉพาะผู้หญิง มีครูใหญ่คนแรก นางสาวทองคำ ศรีสารคาม (พรชัย) มีจำนวนนักเรียนเพิ่มขึ้นเรื่อย ๆ เปิดสอนตั้งแต่ชั้นประถมศึกษาปีที่ 1 ถึงมัธยมศึกษาปีที่ 2 จำนวนนักเรียนในโรงเรียนเมื่อเปิดครั้งแรกมีจำนวนนักเรียน 33 คน มีครู 3 คน (รวมทั้งครูใหญ่ด้วย)
ปี พ.ศ. 2470 ได้มีการจัดสร้างอาหารเรียนถาวรขึ้น ตามแบบกระทรวงธรรมการ หลังคามุงกระเบื้อง ได้จ่ายเงินค่าศึกษาพลีไปเป็นค่าเหล็ก ค่าแรงและค่ากระเบี้ยง เป็นจำนวนเงิน 2,016.70 บาท (สอนพันสิบหกบาทเจ็ดสิบสตางค์) โดยเริ่มก่อสร้างตั้งแต่ปี พ.ศ. 2469 และแล้วเสร็จสมบูรณ์ในปี พ.ศ. 2470 โดยที่ไม่ต้องซื้อเพราะของบริจาคจากราษฎร เมื่อสร้างเสร็จได้ให้นามโรงเรียนเสียใหม่ว่า “โรงเรียนสตรีประจำจังหวัดมหาสารคาม” (ส่วนคำว่า “ผดุงนารี” มาเพิ่มเข้าภายหลัง)
ในปี พ.ศ. 2482' ได้ขยายโอกาสการศึกษาโดยเปิดสอนถึงชั้นมัธยมศึกษาปีที่ 6 และมีนักเรียนชั้นมัธยมศึกษาปีที่ 6 รุ่นแรก จำนวน 7 คน
ปีการศึกษา 2506 ได้เปิดสอนชั้นมัธยมศึกษาตอนปลายแผนกศิลปะ จำนวน 1 ห้องเรียน
ปีการศึกษา 2516 ได้เปิดสอนแผนกทั่วไปชั้นมัธยมศึกษาตอนปลาย จำนวน 2 ห้องเรียน
ปีการศึกษา 2518 ได้เปิดสอนในชั้นมัธยมศึกษาตอนปลาย 6 โปรแกรมการเรียน
ปีการศึกษา 2521 ได้เปิดสอนในหลักสูตรมัธยมศึกษาตอนต้น พุทธศักราช 2521
ปีการศึกษา 2524 ได้เปิดสอนโดยใช้หลักสูตรมัธยมศึกษาตอนปลาย พุทธศักราช 2524
ปีการศึกษา 2533 เป็นโรงเรียนร่วมพัฒนาการใช้หลักสูตรของกระทรวงศึกษาธิการและเปิดสอนโดยใช้หลักสูตรมัธยมศึกษา ฉบับปรังปรุงพุทธศักราช 2533 ตั้งแต่ชั้น ม.1-ม.6
ปีการศึกษา 2551 เปิดสอนแผนการเรียนภาษาฝรั่งเศส มีแนการจัดชั้นเรียนเป็น 12-10-10/10-10-10 รวม 62 ห้องเรียน
ปีการศึกษา 2552 โรงเรียนได้เปิดสอนโดยใช้หลักสูตรแกนกลางการศึกษาขั้นพื้นฐานพุทธศักราช 2551 ในระดับชั้น ม.1 และ ม.4 มีแผนการจัดชั้นเรียนเป็น 12-12-10/10-10-10  รวม  64  ห้องเรียน
ปีการศึกษา 2553 โรงเรียนได้เข้าร่วมโครงการแผนปฏิบัติการไทยเข้มแข็ง (SP2) โครงการโรงเรียนมาตรฐานสากล โครงการห้องเรียนพิเศษวิทยาศาสตร์ (ม.4 จำนวน 1 ห้อง) โครงการยกระดับคุณภาพการศึกษา มีแผนการจัดชั้นเรียนเป็น 12-12-12/11-10-10 รวม 67 ห้องเรียน
ปีการศึกษา 2554 โรงเรียนจัดโครงการห้องเรียนพิเศษวิทยาศาสตร์ (ม.1 จำนวน 2 ห้อง ม.4 จำนวน 1 ห้อง) ดำเนินการก่อสร้างอาหารเรียน แบบ 324 ล (ตอกเข็ม) เปิดสอนแผนการเรียนศิลป์-ธุรกิจ มีแผนการจัดชั้นเรียนเป็น 16-12-12/12-11-10  รวม 73 ห้องเรียน
ปีการศึกษา 2555 โรงเรียนได้ปรับปรุงถนนลาดยางในบริเวณโรงเรียน เปิดสอนแผนการเรียนศิลป์-จีน มีแผนการจัดชั้นเรียนเป็น 16-16-12/13-12-11  รวม 80 ห้องเรียน
ปีการศึกษา 2556 แผนการจัดชั้นเรียนเป็น 16-16-16/13-13-12 รวม 86 ห้องเรียน
ปีการศึกษา 2557 แผนการจัดชั้นเรียนเป็น 18-16-16/15-13-13 รวม 91 ห้องเรียน เปิดสอนแผนการเรียนทั่วไป (ศิลป์-การงานฯ) และภาษาเวียดนาม
ปีการศึกษา 2558 แผนการจัดชั้นเรียนเป็น 18-18-16/15-15-13 รวม 95 ห้องเรียน
ปีการศึกษา 2559 แผนการจัดชั้นเรียนเป็น 18-18-18/15-15-15 รวม 99 ห้องเรียน
หลักสูตรที่เปิดสอน

โรงเรียนผดุงนารีเปิดสอนในระดับมัธยมศึกษาตอนต้นและตอนปลายสายสามัญ
หลักสูตรที่เปิดสอน > ระดับมัธยมศึกษาตอนปลาย

วิทยาศาสตร์ - คณิตศาสตร์
ศิลป์ - คำนวณ
ศิลป์ - ภาษา
ศิลป์ - ฝรั่งเศส
ศิลป์ - จีน
ศิลป์ - เวียดนาม
ศิลป์ - ญี่ปุน
ศิลป์ - เกาหลี
คอมพิวเตอร์ - ธุรกิจ
ศิลป์ - ดนตรี
ห้องเรียนพิเศษวิทยาศาสตร์
มาริอา เตเรซาแห่งสเปน

| มาริอา เตเรซาแห่งสเปน |
| --- | --- |

สมเด็จพระราชินีแห่งฝรั่งเศส
ประสูติ: 10 กันยายน ค.ศ. 1638 พระราชวังอีแอล อีลีโคเซีย ประเทศสเปน
สิ้นพระชนม์: 30 มกราคม ค.ศ. 1683 พระราชวังแวร์ซายส์ ประเทศฝรั่งเศส
พระบุตร: 3 คน
ราชวงศ์: บูร์บง  ฮาพส์บวร์ค
พระบิดา: พระเจ้าเฟลีเปที่ 4 แห่งสเปน
พระมารดา: เอลิซาเบทแห่งฝรั่งเศส
ลายพระอภิไธย: 
มาริอา เตเรซาแห่งสเปน (สเปน: María Teresa de Austria, ฝรั่งเศส: Marie-Thérèse d'Autriche) เป็นสมเด็จพระราชินีแห่งฝรั่งเศสและ สมเด็จพระราชินีแห่งนาวาร์ ในพระเจ้าหลุยส์ที่ 14 แห่งฝรั่งเศส
ครั้งเมื่อ พระเจ้าหลุยส์ที่ 14 แห่งฝรั่งเศส ออกรบกับ วิลเลียมแห่งออเรนจ์ ฮอลแลนด์  พระราชินีมารีทรงต้องปกครองพระราชวังแวร์ซายส์แทน และ ทรงสั่งห้ามพฤติกรรมที่ผิดศีลธรรม งานเลี้ยงมั่วสุม การพนัน และ อบายมุขทุกชนิด เนื่องจากอุปนิสัยของพระนางที่เครงศาสานา
นอกจากนี้ยังมีบทบาทในการเจรจาต่อรองสนธิสัญญากับสุลต่านจากอินเดีย
| ด ค กราชินีและจักรพรรดินีแห่งฝรั่งเศส |
| --- | --- |
 Adelaide of Aquitaine  โรซาลาแห่งอิตาลี  แบร์ตแห่งบูร์กอญ  กงส์ต็องส์แห่งอาร์ล  Matilda of Frisia  อานแห่งเคียฟ  แบร์ตาแห่งฮอลแลนด์  Bertrade de Montfort  Adelaide of Maurienne  อาลีเยนอร์แห่งอากีแตน  กอนส์ตันซาแห่งกัสติยา  อาแดลแห่งช็องปาญ  อิซาเบลลาแห่งเอโนลต์  อินเกเบิร์กแห่งเดนมาร์ก  Agnes of Merania  บลังกาแห่งกัสติยา  มาร์กาเร็ตแห่งโพรว็องซ์  อิซาเบลแห่งอารากอน  มาเรียแห่งบราบ็องต์  โจนที่ 1 แห่งนาวาร์  Margaret of Burgundy  Clementia of Hungary  Joan II of Burgundy  Blanche of Burgundy  มารีแห่งลักเซมเบิร์ก  ฌาน เดเวรอ  ฌานน์แห่งบูร์กอญ  บลานซ์แห่งนาวาร์  ฌานน์แห่งโอแวร์ญ  ฌานแห่งบูร์บง  อิสซาเบลลาแห่งบาวาเรีย  มารีแห่งอ็องฌู  ชาร์ล็อตต์แห่งซาวอย  แอนน์แห่งบริตานี  ฌานแห่งฝรั่งเศส  แมรี ทิวดอร์  โกลดแห่งฝรั่งเศส  เอเลนอร์แห่งออสเตรีย  แคทเธอรีน เดอ เมดีชี  แมรี สจวต  เอลิซาเบธแห่งออสเตรีย  หลุยส์แห่งลอแรน-โวเดมง  มาร์เกอริตแห่งวาลัว  มารี เดอ เมดีซิส  อานน์แห่งออสเตรีย  มาเรีย เทเรซาแห่งสเปน  มารี เลชชินสกา  มารี อ็องตัวแน็ต  มารีอา จูเซปปินาแห่งซาวอย*  โฌเซฟีน เดอ โบอาร์แน  มารี หลุยส์แห่งออสเตรีย  มารี-เตแรซแห่งฝรั่งเศส*  มารีอา อะเมเลียแห่งเนเปิลส์และซิซิลี  เออเฌนี เดอ มอนตีโค 
*เป็นที่ถกเถียง
คว็อน อึน-บี

| คว็อน อึน-บี |
| --- | --- |
อึนบีในเดือนมิถุนายน 2024
เกิด:  (1995-09-27) 27 กันยายน ค.ศ. 1995 (29 ปี) โซล เกาหลีใต้
การศึกษา: สถาบันสื่อและศิลปะทงอา
ศิษย์เก่า: โรงเรียนศิลปะการแสดงโซล
อาชีพ: นักร้อง นักแสดง
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ช่วงปี: 2014–ปัจจุบัน
ค่ายเพลง: อุลลิม ออฟเดอะเรคอร์ด อีเอ็มไอ
อดีตสมาชิก: Ye-A ไอซ์วัน

เว็บไซต์: เว็บไซต์ทางการ

ชื่อเกาหลี
ฮันกึล: 권은비
ฮันจา: 權恩妃
อาร์อาร์: Gwon Eun-bi 
เอ็มอาร์: Kwŏn Ŭnpi 
 
 นักดนตรี
ลายมือชื่อ

คว็อน อึน-บี (เกาหลี: 권은비; อังกฤษ: Kwon Eun-bi, เกิดวันที่ 27 กันยายน 1995) เป็นที่รู้จักกันในชื่ออึนบี เป็นนักร้องและนักแสดงชาวเกาหลีใต้จากค่ายอุลลิมเอนเตอร์เทนเมนต์ เธอเปิดตัวในฐานะสมาชิกของเกิร์ลกรุประยะสั้น Ye-A ภายใต้นามแฝงว่า Kazoo เธอได้เข้าร่วมการแข่งขันรายการเซอร์ไววัลพรอดิวซ์โฟร์ตีเอตของเอ็มเน็ต และจบที่อันดับ 7 ทำให้เธอได้เป็นสมาชิกของเกิร์ลกรุปเกาหลีใต้-ญี่ปุ่นไอซ์วัน เมื่อวันที่ 31 สิงหาคม 2018
หลังจากไอซ์วันยุบวงในเดือนเมษายน 2021 เธอได้เปิดตัวเป็นศิลปินเดี่ยวในวันที่ 24 สิงหาคม 2021 ด้วยมินิอัลบั้มโอเพน
ชีวิตและอาชีพ > ชีวิตในวัยเด็ก

คว็อน อึน-บี เกิดเมื่อวันที่ 27 กันยายน 1995 ในเกาหลีใต้ ครอบครัวของเธอประกอบด้วยพ่อแม่และพี่ชาย เธอเข้าเรียนที่โรงเรียนมัธยม Dong-il และจบการศึกษาจากโรงเรียนศิลปะการแสดงแห่งกรุงโซล เมื่อตอนมัธยมต้น เธอได้บอกกับพ่อแม่ว่าเธอต้องการที่จะเข้าเรียนในโรงเรียนสอนเต้น ซึ่งตอนแรกพ่อแม่ก็ต่อต้านการเป็นนักร้องของเธอ และบอกให้เธอไปเรียนที่โรงเรียนแห่งหนึ่งเพื่อเป็นงานอดิเรก เพราะอยากให้เธอตั้งใจเรียน ด้วยความมุ่งมั่นที่จะเป็นนักร้อง ในที่สุดเธอก็เกลี้ยกล่อมพวกเขาด้วยการส่งจดหมายถึงสมาชิกครอบครัวคนอื่น ๆ เพื่อช่วยโน้มน้าวพ่อแม่ของเธอให้เธอได้เรียนมัธยมปลายสายศิลปะ เมื่ออายุ 17 ปี เธอเป็นนักเต้นประกอบให้กับเกิร์ลกรุปอย่างซีเครตและเกิลส์เดย์ โดยได้รับการสนับสนุนจากสมาชิกฮเยริ (ซึ่งเป็นรุ่นพี่ของเธอในโรงเรียนมัธยมปลาย) เพื่อไล่ตามความฝันของเธอในการเป็นไอดอล ในช่วงเวลานี้ เธอยังทำงานพาร์ทไทม์ที่ร้าน Paris Baguette อีกด้วย
อึนบีเปิดตัวในฐานะสมาชิกวงเกิร์ลกรุป Ye-A ซึ่งประกอบด้วยสมาชิก 8 คน ที่บริหารโดยบริษัทคิรอย และมีชื่อสเตจว่า 'Kazoo' เมื่อวันที่ 18 กรกฎาคม 2014 ด้วยซิงเกิล "Up and Down" ต่อมาได้มีการสันนิษฐานว่าวงได้ยุบวงไปอย่างเงียบ ๆ หลังจากปล่อยไปได้เพียงซิงเกิลเดียว หลังจากนั้นเธอได้ออดิชันกับบริษัทบันเทิงหลายแห่งและได้เซ็นสัญญากับอุลลิมเอนเตอร์เทนเมนต์
ชีวิตและอาชีพ > 2018–2020: พรอดิวซ์โฟร์ตีเอต และเปิดตัวกับไอซ์วัน

ดูเพิ่ม: ไอซ์วัน
คว็อน อึน-บีเป็นหนึ่งในสี่เด็กฝึกจากสังกัดอุลลิมเอนเตอร์เทนเมนต์ที่เข้าร่วมในรายการเกิร์ลกรุปเซอร์ไววัลของเอ็มเน็ตชื่อว่า พรอดิวซ์โฟร์ตีเอต โดยเป็นการทำงานร่วมกันระหว่างซีรีส์พรอดิวซ์ 101ของเอ็มเน็ตและกลุ่มไอดอลเจป็อปเอเคบีโฟร์ตีเอต เธอติดอันดับท็อป 12 และจบอันดับที่ 7 ซึ่งทำให้เธอได้เปิดตัวในฐานะสมาชิกของไอซ์วันร่วมกับคิม แช-ว็อนเด็กฝึกของอุลลิมเอนเตอร์เทนเมนต์ และได้รับการเสนอชื่อให้เป็นหัวหน้ากลุ่ม โดยวงเปิดตัวเมื่อวันที่ 29 ตุลาคม 2018 ด้วยซิงเกิล "ลาวีอ็องโรซ" (La Vie en Rose)
ในปี 2019 เธอกลายเป็นพิธีกรหลักของรายการ Respect Your Style, Real Life ของเจทีบีซีร่วมกับจ็อง ฮย็อง-ดนและอัน จุง-ฮวัน ซึ่งออกอากาศครั้งแรกในเดือนพฤษภาคมและสิ้นสุดในเดือนสิงหาคมของปีเดียวกัน ในเดือนกุมภาพันธ์ 2020 เธอเปิดตัวในฐานะนักแต่งเพลงและเรียบเรียงเพลง "Spaceship" ซึ่งเป็นเพลงในสตูดิโออัลบั้มแรกบลูมไอซ์ (Bloom*Iz) ของไอซ์วัน เพลงติดอันดับที่ 130 บนแกออนดิจิทัลชาร์ต ต่อมาเธอได้เขียนเพลงอีกเพลงสำหรับมินิอัลบั้มที่สามโอไนริกไดอะรี (Oneiric Diary) ในชื่อ "With*One" ซึ่งเธอเป็นส่วนหนึ่งของทีมแต่งเพลงชื่อ Psycho Rabbit เปิดตัวเมื่อวันที่ 15 มิถุนายน 2020 และติดอันดับ 152 บนแกออนดิจิทัลชาร์ต
เมื่อวันที่ 29 มีนาคม 2021 ซ็องกยูเพื่อนร่วมสังกัดอุลลิมเอนเตอร์เทนเมนต์ได้ปล่อยมิวสิกวิดีโอสำหรับซิงเกิล "Hush" ซึ่งเธอเล่นเป็นนักแสดงนำหญิง
ชีวิตและอาชีพ > 2021–ปัจจุบัน: กิจกรรมเดี่ยวและเปิดตัวเดี่ยว

หลังจากการสิ้นสุดการโปรโมตของไอซ์วันเมื่อวันที่ 29 เมษายน 2021 ด้วยคอนเสิร์ตครั้งสุดท้ายในเดือนมีนาคม อึนบีกลับมาที่อุลลิมเอนเตอร์เทนเมนต์ พร้อมกับคิม แช-ว็อนที่เป็นเด็กฝึกเพื่อนร่วมค่าย เมื่อวันที่ 29 มิถุนายน เธอได้เป็นพิธีกรคนใหม่ของรายการ Follow Me ของ FashionN พร้อมด้วยฮา ซ็อง-อุน คิโนวงเพนตากอน และฟรีเซีย เมื่อวันที่ 4 สิงหาคม ร็อกเก็ตพันช์เพื่อนร่วมค่ายของอึนบีได้ปล่อยอัลบั้มแรกของพวกเขาในชื่อ บัลเบิล อัป! (Bubble Up!) ซึ่งมีเพลงที่เขียนและร่วมผลิตโดยอึนบีในชื่อ "Let's Dance"
เมื่อวันที่ 5 สิงหาคม อุลลิมเอนเตอร์เทนเมนต์ประกาศว่าคว็อน อึน-บีกำลังเตรียมเปิดในฐานะศิลปินเดี่ยวและจะออกอัลบั้มเปิดตัวของเธอในปลายเดือนนี้ และไม่กี่วันต่อมาพวกเขาเปิดเผยว่าเอกซ์เทนเดดเพลย์แรกของเธอในชื่อ โอเพน (Open) จะเปิดตัวในวันที่ 24 สิงหาคม
ผลงานเพลง

สำหรับอึนบีทำงานร่วมกับไอซ์วัน ดูที่ ผลงานเพลงของไอซ์วัน
ผลงานเพลง > อีพี

| ชื่อ | รายละเอียด | ตำแหน่งชาร์ต สูงสุด> KOR  | ตำแหน่งชาร์ต สูงสุด> JPN  | ยอดขาย |
| --- | --- | --- | --- | --- |
| Open |  วางจำหน่าย: 24 สิงหาคม 2021  สังกัด: อุลลิมเอนเตอร์เทนเมนต์  รูปแบบ: ซีดี, ดิจิทัลดาวน์โหลด | 8 | 34 |  KOR: 58,183  JPN: 1,696 |
| Color |  วางจำหน่าย: 4 เมษายน 2022  สังกัด: อุลลิมเอนเตอร์เทนเมนต์  รูปแบบ: ซีดี, ดิจิทัลดาวน์โหลด | 4 | — |  KOR: 57,947 |
| Lethality |  วางจำหน่าย: 12 ตุลาคม 2022  สังกัด: อุลลิมเอนเตอร์เทนเมนต์  รูปแบบ: ซีดี, ดิจิทัลดาวน์โหลด | 13 | — |  KOR: 46,188 |
ผลงานเพลง > ซิงเกิลอัลบั้ม

| ชื่อ | รายละเอียด | ตำแหน่งชาร์ต สูงสุด> KOR  | ยอดขาย |
| --- | --- | --- | --- |
| The Flash |  วางจำหน่าย: 2 สิงหาคม 2023  สังกัด: อุลลิมเอนเตอร์เทนเมนต์  รูปแบบ: ซีดี, ดิจิทัลดาวน์โหลด รายชื่อเพลง "The Flash"  "Comet"  "Beautiful Night"  | 19 |  KOR: 24,807 |
| Sabotage |  วางจำหน่าย: 18 มิถุนายน 2024  สังกัด: อุลลิมเอนเตอร์เทนเมนต์  รูปแบบ: ซีดี, ดิจิทัลดาวน์โหลด รายชื่อเพลง "Sabotage"  "Unnatural"  "Bad Blood"  | 19 |  KOR: 11,711 |
ผลงานเพลง > ซิงเกิล

| ชื่อ | ปี | ตำแหน่งชาร์ตสูงสุด> KOR  | ตำแหน่งชาร์ตสูงสุด> KORSongs  | ตำแหน่งชาร์ตสูงสุด> USWorld  | อัลบั้ม |
| --- | --- | --- | --- | --- | --- |
| "Door" | 2021 | — | — | 3 | Open |
| "Mirror" | 2022 | — | — | — | ซิงเกิลไม่มีอัลบั้ม  |
| "Glitch" | 2022 | — | — | — | Color |
| "Underwater" | 2022 | 78 | 19 | — | Lethality |
| "The Flash" | 2023 | — | — | — | The Flash |
| "Like Heaven" (ร่วมกับ Paul Blanco) | 2023 | — | — | — | ซิงเกิลไม่มีอัลบั้ม  |
| "Sabotage" | 2024 | — | — | — | Sabotage |
| "Please Summer!" (여름아 부탁해) | 2024 | 135 | — | — | ซิงเกิลไม่มีอัลบั้ม  |
| "눈이 와" ft. Coogie | 2025 | — | — | — | ซิงเกิลไม่มีอัลบั้ม  |
ศิลปินรับเชิญ
| "Easy Dance" (ฮุย ร่วมกับคว็อน อึน-บี) | 2024 | — | — | — | ซิงเกิลไม่มีอัลบั้ม  |
"—" หมายถึง ซิงเกิลนั้นไม่ติดอันดับหรือไม่ได้จำหน่ายในภูมิภาคนั้น
ผลงานเพลง > ซิงเกิลโปรโมต

| ชื่อ | ปี | ตำแหน่ง ชาร์ต สูงสุด> KORDL  | อัลบั้ม |
| --- | --- | --- | --- |
| "เอสเปอร์" (Esper) (โพรโมชันนัลซิงเกิลสำหรับยูนิเวิร์ส) | 2022 | 60 | ซิงเกิลไม่มีอัลบั้ม |
ผลงานเพลง > ซาวด์แทร็ก

| ชื่อ | ปี | ตำแหน่งชาร์ต สูงสุด> KORDL  | อัลบั้ม |
| --- | --- | --- | --- |
| "I'll Be Your Energy"  (กับจูริ ทากาฮาชิ) | 2022 | 147 | Epic Seven OST |
| "Time" | 2022 | 144 | Rookie Cops OST Part 4 |
| "Oh My Boy" | 2022 | 127 | New Normal Zine OST |
| "Light" | 2022 | 175 | K-Pop CTzen OST |
| "Can We Go Back to the Good Old Days" | 2023 | 84 | Soundtrack #2 OST  |
ผลงานเพลง > เพลงอื่นที่ติดชาร์ต

| ชื่อ | เพลง | ตำแหน่งชาร์ต สูงสุด> KORDL  | อัลบั้ม |
| --- | --- | --- | --- |
| "Open" | 2021 | 96 | Open |
| "Amigo"  (with Lee Su-jeong) | 2021 | 72 | Open |
| "Blue Eyes" | 2021 | 80 | Open |
| "Rain" (비 오는 길) | 2021 | 78 | Open |
| "Eternity" | 2021 | 85 | Open |
| "The Colors of Light" | 2022 | 162 | Color |
| "Magnetic" | 2022 | 106 | Color |
| "Colors" | 2022 | 105 | Color |
| "Speed of Love" (우리의 속도) | 2022 | 128 | Color |
| "Off" | 2022 | 126 | Color |
| "Wave" | 2022 | 179 | Lethality |
| "Croquis" | 2022 | 139 | Lethality |
| "Simulation" | 2022 | 154 | Lethality |
| "Flash" | 2022 | 148 | Lethality |
| "Off" | 2022 | 146 | Lethality |
| "Comet" | 2023 | 111 | The Flash |
| "Beautiful Night" | 2023 | 108 | The Flash |
| "Unnatural" | 2024 | 102 | Sabotage |
| "Bad Blood" | 2024 | 104 | Sabotage |
ผลงานเพลง > เครดิตการแต่งเพลง

เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
| ชื่อ | ปี | อัลบั้ม | ศิลปิน | เนื้อร้อง> เครดิต | เนื้อร้อง> ร่วมกับ | ดนตรี> เครดิต | ดนตรี> ร่วมกับ |
| --- | --- | --- | --- | --- | --- | --- | --- |
| "Spaceship" | 2020 | บลูมไอซ์ | ไอซ์วัน |  | Elum (Prismfilter), Anchor (Prismfilter) |  | Nmore (Prismfilter), Elum (Prismfilter), Anchor (Prismfilter) |
| "With*One" | 2020 | โอไนริกไดอะรี | ไอซ์วัน |  | ไอซ์วัน |  | Jung Sung-min (Psycho Rabbit), Shin Yong-soo (Psycho Rabbit) |
| "Parallel Universe" | 2021 | ซิงเกิลไม่มีอัลบั้ม  | ไอซ์วัน |  | e.one |  | e.one |
| "Let's Dance" | 2021 | บัลเบิลอัป! | ร็อกเก็ตพันช์ |  | N/A |  | Jung Sung-min (Psycho Tension), Shin Yong-soo (Psycho Tension), Mollo (Psycho Tension) |
| "Door" | 2021 | โอเพน | ตัวเธอเอง |  | e.one, Hwang Hyun (MonoTree) |  | N/A |
| "Rain" | 2021 | โอเพน | ตัวเธอเอง |  | e.one |  | e.one |
| "Mirror" | 2022 | ซิงเกิลไม่มีอัลบั้ม  | ตัวเธอเอง |  | Jung Sung-min (Psycho Tension), Jang Woo-yong, Shin Ji-hoo (Postmen) |  | Jung Sung-min (Psycho Tension), Shin Ji-hoo (Postmen) |
| "Off" | 2022 | คัลเลอร์ | ตัวเธอเอง |  | N/A |  | Han-gil |
| "Hi" | 2022 | ลีแทลิตี | ตัวเธอเอง |  | — |  | Frants, Melanie Fontana |
| "Beautiful Night" | 2023 | The Flash | ตัวเธอเอง |  | Zaya, Chai Lin, Lijune, True, Bay, Won Jae-yi, Koo Sam-young |  | N/A |
ผลงานการแสดง

สำหรับผลงานการแสดงของอึนบีร่วมกับไอซ์วัน ดูที่ ผลงานการแสดงของไอซ์วัน
ผลงานการแสดง > ภาพยนตร์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2024 | Stolen Identity: Final Hacking Game | ซู-มิน | ภาพยนตร์ญี่ปุ่น |  |
ผลงานการแสดง > รายการโทรทัศน์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2018 | พรอดิวซ์โฟร์ตีเอต | ผู้เข้าแข่งขัน | รายการเอาชีวิตรอดที่กำหนดสมาชิกไอซ์วัน จบอันดับที่ 7 |  |
| 2019 | Respect Your Style, Real Life | สมาชิกนักแสดง |  |  |
| 2021 | Follow Me 14: Truth of Taste | ผู้ดำเนินรายการ |  |  |
| 2022 | Great Seoul Invasion [ko] | ที่ปรึกษา |  |  |
| 2022 | The Travel Blog | สมาชิกนักแสดง | กับอี แช-ย็อน |  |
| 2023 | Rustically: In Ulsan | สมาชิกนักแสดง | ฤดูกาลที่สองของรายการ Rustically: In the Secret Island |  |
| 2023 | Alumni Lovers | ผู้ดำเนินรายการ |  |  |
| 2024 | Starlight Boys | ที่ปรึกษา | กับอี ซึง-กี, แดซ็อง, ชเว ย็อง-จุน, ฮันเฮ, ฮุย, เอริก, ยุน |  |
ผลงานการแสดง > รายการเว็บ

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2022–2023 | Mubeat Live | ผู้ดำเนินรายการ |  |  |
| 2022–2023 | Why Not Crew | ผู้ดำเนินรายการ |  |  |
| 2023 | Maepjjiri Crossing the Line | ผู้ดำเนินรายการ |  |  |
| 2024 | Zombieverse | สมาชิกทั่วไป | ฤดูกาลที่ 2 |  |
ผลงานการแสดง > รายการวิทยุ

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2022 | Turn up the volume | ดีเจพิเศษ | 18–19 สิงหาคม |  |
| 2023–2024 | Kwon Eun-bi's Youngstreet | ดีเจ | 3 กรกฎาคม 2023–4 สิงหาคม 2024 |  |
ผลงานวิดีโอ > มิวสิกวิดีโอ

| ชื่อ | ปี | ผู้กำกับ | อ้างอิง |
| --- | --- | --- | --- |
| "Door" | 2021 | Kim Ja Kyoung (Flexible Pictures) |  |
| "Glitch" | 2022 | PARADOX CHILD |  |
| "Esper" | 2022 | Yuri Lee (SL8 Visual Lab) |  |
| "Underwater" | 2022 | PARADOX CHILD |  |
| "The Flash" | 2023 | PARADOX CHILD |  |
| "Like Heaven" | 2023 | Kim Jiwoo |  |
| "Sabotage" | 2024 | Kim Ja Kyoung (Flexible Pictures) |  |
| "Please Summer!" (여름아 부탁해) | 2024 | Lee Yoo-young, Lee Jae-hyun (SNP Film) |  |
ผลงานวิดีโอ > ปรากฏตัวในมิวสิกวิดีโอ

| ปี | ชื่อ | ศิลปิน | อ้างอิง |
| --- | --- | --- | --- |
| 2021 | "Hush" | ซ็องกยู |  |
| 2023 | "Even if I Call You a Fool" | เคซีเอ็ม |  |
| 2024 | "Voice" | ซอรัน |  |
โรงละคร

| ปี | ชื่อ | ชื่อเกาหลี | บทบาท | อ้างอิง |
| --- | --- | --- | --- | --- |
| 2022 | ONAIR |  | ดีเจ / ตัวเธอเอง |  |
| 2022 | Midnight Sun | 태양의 노래 | ซอ แฮ-นา |  |
รางวัลและการเสนอชื่อ

สำหรับความสำเร็จของอึนบีกับไอซ์วัน ดูที่ รายชื่อรางวัลและการเสนอชื่อที่ไอซ์วันได้รับ
| พิธีมอบรางวัล | ปี | ประเภท | เสนอชื่อ / ผลงาน | ผล | อ้างอิง |
| --- | --- | --- | --- | --- | --- |
| เอเชียอาร์ติสต์อะวอดส์ | 2021 | Best Emotive Singer Award | คว็อน อึน-บี | ชนะ |  |
| เอเชียอาร์ติสต์อะวอดส์ | 2021 | Female Solo Singer Popularity Award | คว็อน อึน-บี | เสนอชื่อเข้าชิง |  |
| เอเชียอาร์ติสต์อะวอดส์ | 2023 | Best Musician Award | คว็อน อึน-บี | ชนะ |  |
| เอเชียป็อปมิวสิกอะวอดส์ | 2021 | Best New Artist (Overseas) | Open | เสนอชื่อเข้าชิง |  |
| เดอะแฟกต์มิวสิกอะวอดส์ | 2023 | Best Performer Award | คว็อน อึน-บี | ชนะ |  |
| ฮันทอมิวสิกอะวอดส์ | 2023 | Emerging Artist Award | คว็อน อึน-บี | เสนอชื่อเข้าชิง |  |
| โกลเดนดิสก์อะวอดส์ | 2022 | Rookie of the Year | คว็อน อึน-บี | เสนอชื่อเข้าชิง |  |
| โกลเดนดิสก์อะวอดส์ | 2022 | Seezn Most Popular Artist Award | คว็อน อึน-บี | เสนอชื่อเข้าชิง |  |
| เอ็มบีซีเอนเตอร์เทนเมนต์อะวอดส์ | 2023 | Rookie Award – Variety Show (Female) | คว็อน อึน-บี | เสนอชื่อเข้าชิง |  |
| มามาอะวอดส์ | 2021 | Album of the Year | Open | เสนอตัวเลือก |  |
| มามาอะวอดส์ | 2021 | Artist of the Year | คว็อน อึน-บี | เสนอตัวเลือก |  |
| มามาอะวอดส์ | 2021 | Best New Female Artist | คว็อน อึน-บี | เสนอชื่อเข้าชิง |  |
| เอสบีเอสนิวเยียร์ปาร์ตี | 2024 | Special Award – Radio DJ | Kwon Eun-bi's Youngstreet | ชนะ |  |
| โซลมิวสิกอะวอดส์ | 2021 | K-wave Popularity Award | คว็อน อึน-บี | เสนอชื่อเข้าชิง |  |
| โซลมิวสิกอะวอดส์ | 2021 | Popularity Award | คว็อน อึน-บี | เสนอชื่อเข้าชิง |  |
| โซลมิวสิกอะวอดส์ | 2021 | Rookie of the Year | คว็อน อึน-บี | เสนอชื่อเข้าชิง |  |
| โซลมิวสิกอะวอดส์ | 2021 | U+Idol Live Best Artist Award | คว็อน อึน-บี | เสนอชื่อเข้าชิง |  |
| ยูนิเวอร์แซลซูเปอร์สตาร์อะวอดส์ | 2024 | Universal Hot Trend Icon | คว็อน อึน-บี | ชนะ |  |
รางวัลและการเสนอชื่อ > เกียรติยศ

| องค์กร | ปี | เกียรติยศ | อ้างอิง |
| --- | --- | --- | --- |
| Newsis K-EXPO Cultural Awards | 2023 | Seoul Tourism Organization CEO Award |  |
แหล่งข้อมูลอื่น

เว็บไซต์ทางการ
คว็อน อึน-บี ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ศิลปิน:  มิวสิกเบรนซ์
มาเลเซียแอร์ไลน์

มาเลเซียแอร์ไลน์ (มลายู: Penerbangan Malaysia; อังกฤษ: Malaysia Airlines) เป็นสายการบินประจำชาติของประเทศมาเลเซีย ที่มีฐานการบินหลักที่ท่าอากาศยานนานาชาติกัวลาลัมเปอร์ และมีสำนักงานนตั้งอยู่ในกรุงกัวลาลัมเปอร์ มาเลเซียแอร์ไลน์เป็นสมาชิกของกลุ่มพันธมิตรทางการบินวันเวิลด์
มาเลเซียแอร์ไลน์มีสายการบินลูกสองสายการบิน ดำเนินการเที่ยวบินตามกำหนดเวลาจากฐานสองแห่ง ได้แก่ ท่าอากาศยานนานาชาติปีนังและท่าอากาศยานนานาชาติสุบัง มาเลเซียแอร์ไลน์มีฝูงบินขนส่งสินค้าที่ดำเนินการโดยบริษัทในเครือ มาสคาร์โก ซึ่งจัดการการขนส่งสินค้าสำหรับเที่ยวบินโดยสารของมาเลเซียแอร์ไลน์ทั้งหมด
มาเลเซียแอร์ไลน์เคยเป็น 1 ใน 5 สายการบินที่ได้รับการจัดอันดับโดยสกายแทรกซ์ให้อยู่ในอันดับ 5 ดาว มาเลเซียแอร์ไลน์เคยเป็นหนึ่งในสายการบินที่มีผู้คนยอมรับมากที่สุดในโลกตะวันออก จนกระทั่งเกิดเหตุการณ์เครื่องบินของเที่ยวบินที่ 370 สูญหายระหว่างทำการบินในเดือนมีนาคม พ.ศ. 2557
ประวัติ

สายการบินนี้เริ่มเปิดให้บริการเมื่อปี พ.ศ. 2490 ในชื่อว่า มาลายันแอร์เวย์ แล้วเปลี่ยนชื่อเป็นมาเลเซียนแอร์เวย์หลังจากมาเลเซียประกาศเอกราช และเมื่อสิงคโปร์ประกาศแยกตัวเป็นเอกราชจากมาเลเซีย สายการบินมาเลเซียนแอร์เวย์ก็ได้เปลี่ยนชื่อเป็นมาเลเซีย-สิงคโปร์แอร์ไลน์ ต่อมาเกิดปัญหาทางการเมืองระหว่างรัฐบาลของทั้งสองประเทศ ทำให้ทางสายการบินแยกตัวออกเป็น 2 บริษัท คือ มาเลเซียแอร์ไลน์ซิสเต็ม และสิงคโปร์แอร์ไลน์ และในปี พ.ศ. 2530 มาเลเซียแอร์ไลน์ซิสเต็ม ก็ได้เปลี่ยนชื่อเป็นมาเลเซียแอร์ไลน์
กิจการองค์กร > สำนักงานใหญ่

มาเลเซียแอร์ไลน์มีสำนักงานใหญ่และสำนักงานจดทะเบียนอยู่ที่ชั้น 1 อาคารบริหาร ที่ท่าอากาศยานานานาชาติกัวลาลัมเปอร์
กิจการองค์กร > บริษัทลูก

มาเลเซียแอร์ไลน์มีบริษัทลูกดังนี้:
| บริษัท | ประเภท | กิจการหลัก | สัดส่วนการถือหุ้น |
| --- | --- | --- | --- |
| Malaysia Airlines Cargo Sdn. Bhd | บริษัทลูก | การขนส่งสินค้า | 100% |
| GE Engine Services Malaysia | บริษัทที่เกี่ยวข้อง | บริการบำรุงรักษาเครื่องยนต์ | 30% |
| MASwings Sdn. Bhd. | บริษัทลูก | สายการบิน | 100% |
| Firefly Sdn. Bhd. | บริษัทลูก | สายการบิน | 100% |
| MAS Aerotechnologies Sdn Bhd | บริษัทลูก | ไม่มีการดำเนินกิจการ | 100% |
| MAS Golden Holidays Sdn Bhd | บริษัทลูก | ไม่มีการดำเนินกิจการ | 100% |
| Malaysian Aerospace Engineering Sdn Bhd | บริษัทลูก | ไม่มีการดำเนินกิจการ | 100% |
| MAS Academy Sdn Bhd | บริษัทลูก | ไม่มีการดำเนินกิจการ | 100% |
| Abacus Distribution Systems (Malaysia) Sdn Bhd | บริษัทลูก | ระบบจองคอมพิวเตอร์ | 80% |
| Taj Madras Flight Kitchen Limited | บริษัทที่เกี่ยวข้อง | บริการจัดเลี้ยง | 20% |
| MAS Awana Services Sdn Bhd | บริษัทลูก | บริการจัดเลี้ยง | 60% |
| Brahim's Airline Catering, หรือ LSG Sky Chefs | บริษัทที่เกี่ยวข้อง | บริการจัดเลี้ยง | 30% |
จุดหมายปลายทาง

บทความหลัก: จุดหมายปลายทางของสายการบินมาเลเซียแอร์ไลน์
จุดหมายปลายทาง > ข้อตกลงการบินร่วม

มาเลเซียแอร์ไลน์มีข้อตกลงการบินร่วมกับสายการบินต่อไปนี้:
แอร์มอริเชียส
อเมริกันแอร์ไลน์
บางกอกแอร์เวสย์
บริติชแอร์เวย์
คาเธ่ย์แปซิฟิค
ไชนาแอร์ไลน์
เอมิเรตส์
เอธิโอเปียนแอร์ไลน์
สายการบินเอทิฮัด
ฟินน์แอร์
ไฟเออร์ฟลาย (สายการบินลูก)
การูดาอินโดนีเซีย
เจแปนแอร์ไลน์
เคแอลเอ็ม
โคเรียนแอร์
ลาตัม ชิลี
มาสวิงส์ (สายการบินลูก)
เมียนมาร์แอร์เวย์อินเตอร์แนชนัล
โอมานแอร์
ฟิลิปปินส์แอร์ไลน์
กาตาร์แอร์เวย์
ควอนตัส
รอยัลบรูไนแอร์ไลน์
รอยัลจอร์แดเนียน
สิงคโปร์แอร์ไลน์
ศรีลังกันแอร์ไลน์
การบินไทย
เตอร์กิชแอร์ไลน์
อุซเบกิสถานแอร์เวย์
เซี่ยเหมินแอร์